Komisijos reglamentas (EB) Nr. 89/97
1997 m. sausio 20 d.
iš dalies keičiantis Reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitinės kodeksą [1], su paskutiniais pakeitimais, padarytais Reglamentu (EB) Nr. 82/97 [2], ypač į jo 249 straipsnį,
kadangi tikrinant išleidimo į laisvą apyvartą deklaracijose nurodytą bananų neto masę iškyla metodologijos ir vienodo taikymo problemų; kadangi todėl reikia nurodyti bananų neto masės nustatymo ir tikrinimo metodus;
kadangi šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamentas (EEB) Nr. 2454/93 [3] iš dalies keičiamas taip:
1. Įterpiamas šis straipsnis:
"290a straipsnis
Siekiant patikrinti importuotų bananų, kurių KN kodas 08030019, neto masę, kasmet ir kiekvienoje muitinės įstaigoje tikrinama ne mažiau kaip 10 % deklaracijų.
Bananai tikrinami išleidimo į laisvą apyvartą metu, laikantis 38b straipsnyje nustatytų taisyklių."
2. Įterpiamas šis 38b straipsnis:
"38b straipsnis
1. Tam, kad būtų galima taikyti 290a straipsnį, muitinės įstaigos, kuriai pateikiama šviežių bananų išleidimo į laisvą apyvarą deklaracija, muitinė neto masę nustato pagal kiekvienos pakuotės rūšies ir pagal kiekvienos kilmės vietos pakuočių vienetų mėginius.
2. Pasvertų pakuočių vienetai turėtų sudaryti tipinį deklaracijos mėginį. Jį sudaro bent toliau nurodyti kiekiai:
Deklaruotų pakuočių vienetų skaičius (pagal pakuotės rūšį ir kilmę) | Tikrintinų pakuočių vienetų skaičius |
- iki 400 | 5 |
- nuo 401 iki 700 | 7 |
- nuo 701 iki 1000 | 10 |
- nuo 1001 iki 2000 | 13 |
- daugiau kaip 2000 | 15 |
Jei už visą krovinį pateikiama bendroji deklaracija, muitinės įstaiga, jei neįtariama apgaulė, gali apskaičiuoti mažiausiai 15 pakuotės vienetų neto masę (tos pačios pakuotės rūšies ir iš tos pačios kilmės vietos).
Neto masė nustatoma taip:
- atidarant bent vieną pakuotę ir apskaičiuojant pakuotės masę,
- pakuotės masė patvirtinama visoms tos pačios rūšies pakuotėms ir atimama iš visų pasvertų pakuotės vienetų masės,
- taip nustatyta bananų pakuotės vidutinė masė, grindžiama patikrinto mėginio mase, laikoma į deklaraciją įrašytų bananų neto masės nustatymo pagrindu."
2 straipsnis
Iki 1998 m. sausio 1 d. Komisija iš naujo išnagrinėja 1 straipsnyje nustatytą tikrinimo apimtį.
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1997 m. vasario 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. sausio 20 d.